Document ID: 32010R0707

A BIZOTTSÁG 707/2010/EU RENDELETE
(2010. augusztus 5.)
a cukorágazatra vonatkozó egyes közösségi vámkontingensek megnyitásáról és kezeléséről szóló 891/2009/EK rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 148. cikkére, összefüggésben 4. cikkével,
mivel:
(1)
Az egyrészről az Európai Közösségek és azok tagállamai, másrészről az Albán Köztársaság közötti stabilizációs és társulási megállapodás (2)2009. április 1-jén hatályba lépett. A cukorágazatra vonatkozó egyes közösségi vámkontingensek megnyitásáról és kezeléséről szóló, 2009. szeptember 25-i 891/2009/EK bizottsági rendelet (3) 1. cikkében hivatkozni kellene erre a stabilizációs és társulási megállapodásra.
(2)
Az egyrészről az Európai Közösség és másrészről a Szerb Köztársaság között a kereskedelemről és kereskedelemmel kapcsolatos ügyekről szóló ideiglenes megállapodás (4)2010. február 1-jén hatályba lépett. A 891/2009/EK rendelet 1. és 2. cikkében hivatkozni kellene erre az új kereskedelmi megállapodásra.
(3)
A 891/2009/EK rendelet 5. cikkének (1) bekezdése úgy rendelkezik, hogy az engedélykérelmek benyújtására a rendelet 3. cikkének (2) bekezdésében említett 12 alidőszak első hét napjában van mód. A kereskedelem ösztönzése érdekében célszerű lehetővé tenni a gazdasági szereplők számára, hogy a vámkontingens megnyitásának napjától importálhassanak. Következésképp módot kellene biztosítani arra, hogy behozatali engedély iránti kérelmeiket már az első alidőszakot megelőző hónapban benyújthassák. Ezért indokolt megállapítani az első alidőszak tekintetében a kérelmek benyújtása, az értesítések és a behozatali engedélyek kiadása időzítését.
(4)
A 891/2009/EK rendelet 15. cikkének (2) bekezdése bírságról rendelkezik arra az esetre, ha a nem finomításra szánt importált cukrot mégis finomítják. Azonban célszerű előírni, hogy ez a bírság nem alkalmazandó akkor, ha a tagállamok számára elfogadható módon igazolják, hogy indokolt és különleges műszaki okok álltak fönn.
(5)
A 891/2009/EK rendeletet ezért ennek megfelelően módosítani szükséges.
(6)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 891/2009/EK rendelet a következőképpen módosul:
1.
Az 1. cikk e) pontja helyébe a következő szöveg lép:
„e)
az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodás 27. cikkének (2) bekezdése”.
2.
Az 1. cikk első bekezdése a következő g) ponttal egészül ki:
„g)
az egyrészről az Európai Közösség és másrészről a Szerb Köztársaság között a kereskedelemről és kereskedelemmel kapcsolatos ügyekről szóló ideiglenes megállapodás (5) 11. cikkének (4) bekezdése.
3.
A 2. cikk b) pontjában a „b)-f) pontjában” szövegrész helyébe a „b)-g) pontjában” szövegrész lép.
4.
Az 5. cikk (1) bekezdése a következő második albekezdéssel egészül ki:
„Az első albekezdés sérelme nélkül a 3. cikk (2) bekezdésében említett első alidőszak tekintetében a behozatali engedély iránti kérelmek benyújthatók az alidőszakot megelőző hónap 8-14. napján.”
5.
A 8. cikk helyébe a következő szöveg lép:
„8. cikk
A behozatali engedélyek kibocsátása és érvényessége
(1) Az 5. cikk (1) bekezdésének első albekezdésével összhangban igényelt behozatali engedélyek kibocsátása a kérelem benyújtása szerinti hónap 23. napjától legkésőbb az említett hónap végéig történik.
(2) Az 5. cikk (1) bekezdésének második albekezdésével összhangban igényelt behozatali engedélyek kibocsátása a kérelem benyújtását követő hónap 1-8. napján történik.
(3) A behozatali engedélyek a kibocsátásuk szerinti hónaptól számított harmadik hónap végéig - de legfeljebb szeptember 30-ig - érvényesek. A kivételes és az ipari behozatalból származó cukor tekintetében az engedélyek a kibocsátásuk szerinti gazdasági év végéig érvényesek.”
6.
A 9. cikk (1) bekezdésének helyébe a következő szöveg lép:
„(1) A tagállamok közlik a Bizottsággal a behozatali engedélyekben szereplő teljes mennyiségeket:
a)
az 5. cikk (1) bekezdésének első albekezdése szerinti kérelmek tekintetében legkésőbb a kérelmek benyújtása szerinti hónap 14-ig;
b)
az 5. cikk (1) bekezdésének második albekezdése szerinti kérelmek tekintetében legkésőbb a kérelmek benyújtása szerinti hónap 21-ig.”
7.
A 15. cikk (2) bekezdése második albekezdésének helyébe a következő szöveg lép:
„A termelők az érintett gazdasági évet követő június 1-jéig tonnánként 500 EUR bírságot fizetnek az első albekezdés c) pontjában megjelölt olyan cukormennyiségek után, amelyeknek az esetében nem tudják egy tagállam számára elfogadható módon bizonyítani, hogy a finomításra indokolt és kivételes műszaki okokból került sor.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. augusztus 5-én.

Labels: 3
17